PATVIRTINTA

Raseinių Viktoro Petkaus

progimnazijos direktoriaus

2022 m. spalio 17 d.

įsakymu Nr. V-24-316

**RASEINIŲ VIKTORO PETKAUS PROGIMNAZIJOS**

**MOKINIŲ UNIFORMOS DĖVĖJIMO TVARKOS APRAŠAS**

**I SKYRIUS**

 **BENDROSIOS NUOSTATOS**

1. Raseinių Viktoro Petkaus progimnazijos (toliau – mokykla) mokinių uniformos dėvėjimo tvarkos aprašas (toliau – tvarka) nustato mokyklinių uniformų dėvėjimo tvarką mokykloje, už mokyklos ribų, kai mokiniai reprezentuoja mokyklą.

2. Mokyklinė uniforma – mokinių vienybės, pasididžiavimo ir pagarbos mokyklai, jos tradicijoms simbolis, kultūringo elgesio, aprangos kultūros, estetinio skonio ugdymo dalis.

3. Šioje tvarkoje vartojamos sąvokos:

**Kasdieninė uniforma** – tai mokyklinė uniforma, kuri dėvima kasdien ugdymo proceso metu.

**Šventinė uniforma  –**tai mokyklinė uniforma, kuri dėvimamokslo metų pradžios šventėje, mokslo metų pabaigos šventėje, tradiciniuose renginiuose, olimpiadų, konkursų, mokyklą reprezentuojančių oficialių renginių metu, mokykloje lankantis kviestiniams svečiams.

**II SKYRIUS**

 **MOKYKLINĖS UNIFORMOS APRAŠYMAS**

4. Mokyklinė uniforma – tai nustatytos spalvos ir modelio drabužių rinkinys, kuri yra privaloma kiekvienam mokyklos mokiniui nuo 2016 m. rugsėjo 1 d.

**1–8 IR KITŲ KLASIŲ MOKINIAMS**

|  |
| --- |
| **ŠVENTINĖ** |
|   **Mergaitėms** |   **Berniukams** |
|   Tamsiai žalias trikotažinis uniforminis megztukas ar džemperis su mokyklos emblema.  Balti ar kitos spalvos marškiniai.  Languotas, juodos ar tamsios spalvos sijonas. |   Tamsiai žalias trikotažinis uniforminis megztukas ar džemperis su mokyklos emblema.  Balti ar kitos spalvos marškiniai, pasirinktos spalvos kaklaraištis.  Juodos arba tamsios spalvos klasikinės kelnės.    |
| **KASDIENINĖ**  |
|    Tamsiai žalias trikotažinis uniforminis megztukas ar džemperis su mokyklos emblema.Baltos ar kitos šviesios spalvos palaidinė, polo marškinėliai, marškiniai ar golfas.  Languotas, juodos ar tamsios spalvos sijonas, kelnės, džinsai. | Tamsiai žalias trikotažinis uniforminis megztukas ar džemperis su mokyklos emblema.Baltos ar kitos šviesios spalvos palaidinė, polo marškinėliai, marškiniai ar golfas.  Juodos ar tamsios spalvos kelnės, džinsai. |

**III SKYRIUS**

 **MOKINIŲ UNIFORMOS DĖVĖJIMAS**

5. Visi mokyklos mokiniai privalo kasdien ugdymo proceso metu vilkėti tvarkingą mokyklinę

uniformą.

6.  Uniformą dėvėti neprivalu:

6.1. kiekvieną penktadienį;

6.2. nuo birželio 1 d.;

6.3. neformaliojo švietimo užsiėmimuose;

6.4. klasės renginiuose, jeigu kitaip nenurodo klasės vadovas;

6.5. švaros ir kitų akcijų metu;

6.6. išvykose ir ekskursijose, jeigu kitaip nenurodo ekskursijos vadovas;

6.7. mokyklos administracijos ar mokinių aktyvo paskelbtomis dienomis „Be uniformos“.

7. Mokyklos emblema tvirtinama ant uniforminio megztuko ar džemperio kairėje krūtinės pusėje.

8. Būtina uniformos vidinėje pusėje paženklinti ją savininko vardu ar skiriamuoju simboliu.

9. Draudžiama:

9.1. keisti uniformos spalvą;

9.2. su uniforminiu megztuku ar džemperiu dėvėti sportinę aprangą;

9.3. uniforminį megztuką ar džemperį puošti sagėmis, grandinėlėmis ir kitais aksesuarais.

10. Atsižvelgiant į oro sąlygas ir/ar temperatūrą mokyklos patalpose leidžiama po uniforminiu megztuku ar džemperiu dėvėti liemenę.

11. Karštu metų laiku rekomenduojama dėvėti vienspalvius marškinėlius trumpomis rankovėmis.

**IV SKYRIUS**

 **UNIFORMOS ĮSIGIJIMO IR PERDAVIMO KITIEMS MOKINIAMS SĄLYGOS**

12.  Mokyklinė uniforma įsigyjama tėvų (globėjų, rūpintojų) lėšomis.

13. Mokiniai, ketinantys mokytis mokykloje, privalo iki mokslo metų pradžios įsigyti mokyklinę uniformą.

14. Mokiniai, priimti į mokyklą prasidėjus mokslo metams, privalo uniformą įsigyti per 2 mėnesius nuo atvykimo į mokyklą dienos. Iki uniformos įsigijimo rekomenduojama dėvėti vienspalvius, artimus uniformos spalvai drabužius: švarką ar megztinį, marškinius, juodus ar kitos tamsios spalvos džinsus/kelnes (sijoną).

15. Išaugus uniformą, baigus mokyklą ar išvykus į kitą, mokinių tėvai (globėjai, rūpintojai) gali padovanoti ar parduoti uniformą.

16. Kiekvienų metų birželio mėn. pabaigoje ar liepos mėn. pradžioje organizuojama mokyklinių uniformų mugė, kurioje mokinių tėvai (globėjai, rūpintojai) perka, užsisako mokyklines uniformas.

17. Mokyklines uniformas siuva mezgimo siuvimo įmonė, kurią parenka mokyklos direktoriaus sudarytos darbo grupės nariai, išanalizavę pasiūlymus ir rekomendacijas.

18. Uniformos pavyzdžius, rekomendacijas jų priežiūrai, užsakymo lapą internetu galima rasti mokyklos internetinėje svetainėje.

**V SKYRIUS**

 **UNIFORMŲ DĖVĖJIMO PRIEŽIŪRA BEI ATSAKOMYBĖ**

19. Už uniformų dėvėjimo tvarkos laikymąsi atsakingi mokiniai, mokinių tėvai (globėjai, rūpintojai), klasės vadovas, dalykų mokytojai, socialinis pedagogas, mokyklos administracija.

20. Klasės vadovas supažindina mokinius su uniformos dėvėjimo tvarka žodžiu, tėvus (globėjus, rūpintojus) supažindina elektroniniame dienyne.

21. Pažeidus mokyklinių uniformų dėvėjimo tvarką:

21.1. pirmą kartą – klasės vadovo pokalbis su mokiniu;

21.2. antrą kartą – klasės vadovo pokalbis su mokinio tėvais (globėjais, rūpintojais);

21.3. trečią kartą – socialinio pedagogo pokalbis su mokiniu ir jo tėvais (globėjais, rūpintojais);

21.4. jeigu mokinys ir toliau nedėvi mokyklinės uniformos, jis yra siunčiamas į Vaiko gerovės komisiją, kur yra svarstomas jo elgesys.

22. Mokslo metų pabaigoje pareigingiausia klasė paskatinama prizu.

**VI SKYRIUS**

 **BAIGIAMOSIOS NUOSTATOS**

23. Šis tvarkos aprašas gali būti keičiamas mokyklos direktoriaus įsakymu, atsižvelgus į gautus pasiūlymus ir priimtus nutarimus.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_